# אורלנדו מג'יק

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אורלנדו מג'יק
נוסד: | 1980
אולם ביתי: | TD Waterhouse Center, קיבולת 17,248 צופים.
מדים: | כסף, כחול, שחור, לבן.
קמע: | Stuff the Magic Dragon
אליפויות: | אין
סגנות אליפויות: | 1995
מאזן בעונת 2004-2005: | 36-46

האורלנדו מגי'ק (Orlando Magic) היא קבוצת כדורסל המשחקת בליגת ה-NBA. הקבוצה נוסדה ב-1989 והייתה לקבוצה השנייה מפלורידה להצטרף לליגה, עונה לאחר מיאמי היט. בדומה להיט, סבלו המג'יק משנים ראשונות של הסתגלות לליגה.

המג'יק הובלה בתחילת דרכה על ידי סקוט סקיילס, ניק אנדרסון ודניס סקוט. בתום עונת 1991-92 משנכשלו המג'יק להעפיל לפלייאוף, הם זכו בהגרלת ה"לוטרי", שהעניקה להם זכות לבחור ראשונים בדראפט, וכך בחרו המג'יק את שאקיל אוניל, שנחשב לסנטר העתיד. "שאק" הצדיק את בחירתו, ונבחר לרוקי השנה עונה לאחר מכן. באותה עונה, המג'יק נכשלו להעפיל לפלייאוף - אך שוב התמזל מזלם, וקיבלו בחירת דראפט גבוהה. בדראפט בחרו המג'יק את כריס וובר, אך מיד עשו עיסקה עם הגולדן סטייט ווריירס, וקיבלו תמורת וובר את אנפרני "פני" הרדאווי.

יחד עם הרדאווי ואוניל, המג'יק נהפכו לכוח של ממש בליגה והם העפילו לפלייאוף עם מאזנים מרשימים בעונה הרגילה. בעונת 1994-95 העפילו המג'יק לגמר ה-NBA, שם נוצחו על ידי יוסטון רוקטס. בתום עונת 1995-96 הדהים אוניל את המג'יק וחתם בתור שחקן חופשי בלייקרס. את מקומו של אוניל תפס רוני סייקלי, שלא היווה תחליף לאוניל על אף המספרים הנאים מבחינה סטטיסטית שהציג. המג'יק נחלשו, אבל המשיכו להעפיל למשחקי הפלייאוף במרבית העונות לאחר מכן, למרות מכת פציעות של שחקנים חשובים (כגרנט היל שהגיע מהפיסטונס) ובעזרת שחקנים צעירים חדשים שהגיעו לקבוצה (כטרייסי מקגריידי, שבינתיים עזב ליוסטון). המגי'ק נכשלו בהעפלה למשחקי הפלייאוף בשתי העונות האחרונות - 2003-04 ו-2004-05 ולאחרונה מינו את בריאן היל למשרת המאמן מחדש (היל אימן את הקבוצה באמצע שנות ה-90).

## [עריכה] פירוש השם

השם מג'יק (קסם) נבחר לאחר תחרות שמות. פארק השעשועים מג'יק קינגדום מרשת "דיסני" נמצא באורלנדו.

## [עריכה] שחקנים בולטים בעבר ובהווה

- דניס סקוט
- סקוט סקיילס
- ניק אנדרסון
- פני הארדוואי
- שאקיל אוניל
- טרייסי מגריידי
- רוני סייקלי
- הוראס גרנט
- סטיב פרנסיס
- גרנט היל

## [עריכה] קישורים חיצוניים

האתר הרשמי של הקבוצה

NBA
מחוז מזרח
הבית האטלנטי:בוסטון סלטיקס | ניו ג'רזי נטס | ניו יורק ניקס | פילדלפיה 76' | טורונטו רפטורס
הבית המרכזי: שיקאגו בולס | קליבלנד קאבלירס | דטרויט פיסטונס | אינדיאנה פייסרס | מילווקי באקס
הבית המזרח-דרומי אטלנטה הוקס | שארלוט בובקאטס | מיאמי היט | אורלנדו מג'יק | וושינגטון ויזארדס
מחוז מערב
הבית הצפון-מערבי דנבר נאגטס | מינסוטה טימברוולבס | פורטלנד טרייל בלייזרס | סיאטל סופרסוניקס | יוטה ג'אז
הבית הפאסיפי גולדן סטייט ווריירס | לוס אנג'לס קליפרס | לוס אנג'לס לייקרס | פיניקס סאנס | סקרמנטו קינגס
הבית הדרום-מערבי: דאלאס מאבריקס | יוסטון רוקטס | ממפיס גריזליס | ניו אורלינס הורנטס | סן אנטוניו ספרס

מקור: http://he.wikipedia.org../../../%D7%90/%D7%95/%D7%A8/%D7%90%D7%95%D7%A8%D7%9C%D7%A0%D7%93%D7%95_%D7%9E%D7%92%27%D7%99%D7%A7.html

קטגוריות: קבוצות NBA | קבוצות כדורסל אמריקאיות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Català
- Deutsch
- Español
- Français
- Bahasa Indonesia
- Italiano
- 日本語
- Lietuvių
- Nederlands
- Polski
- Português
- Svenska
- 中文